

 9820 гр. Смядово, пл. „Княз Борис І”№2; телефон: 05351/2033; факс: 05351/2226

Obshtina\_smiadovo@abv.bg www.smyadovo.bg

**МОТИВИ**

**КЪМ ПРОЕКТ НА НАРЕДБА ЗА ИЗМЕНЕНИЕ НА**

**НАРЕДБА ЗА ИЗГРАЖДАНЕ И ОПАЗВАНЕ НА ЗЕЛЕНАТА СИСТЕМА НА ТЕРИТОРИЯТА НА ОБЩИНА СМЯДОВО**

**І. Причини, които налагат изменението на Наредба за изграждане и опазване на зелената система на територията на община Смядово:**

След извършена от Окръжна прокуратура – гр. Шумен проверка, относно законосъобразността на Наредбата за изграждане и опазване на зелената система на община Смядово, приета с Решение №35 по Протокол №5/28.02.2008 г. на общински съвет – гр. Смядово, е констатирано, че текстовете на чл. 56, ал.3 и чл. 57, ал.2, т.2 от наредбата не са съобразени с нормативните актове от по-висока степен, поради което прокуратурата протестира, отправя искане за обявяване на нищожност на цитираните разпоредби и изисква представяне на актуализиран вариант на оспорвания подзаконов нормативен акт.

 В тази връзка се изготви настоящият проект за изменение на Наредба за изграждане и опазване на зелената система на територията на община Смядово.

**ІІ. Цел на Наредбата:**

Основната цел на отмяната на акта е осигуряване на законосъобразност на подзаконовият акт.

**ІІІ. Финансови средства, необходими за прилагането на Наредбата:**

Не са необходими допълнителни финансови средства, вследствие от приемането на измененията в Наредбата.

**ІV. Очаквани резултати:**

Очакваните резултати са осигуряване на законосъобразност на подзаконовият акт.

**V. Анализ за съответствие с правото на Европейския съюз**

Предлаганият проект за изменение на наредбата е разработен в съответствие с Европейското законодателство – Европейската харта за местно самоуправление. Този проект не противоречи на други нормативни актове от по-висша степен, приети от законодателната и изпълнителната власт в Република България.

 **VІ. Правни основания:**

Чл. 21, ал. 2 от ЗМСМА, при спазване изискванията на чл. 26 и чл. 28 от ЗНА и чл. 75, 76, 77 и 78 от АПК.

Съгласно изискването на чл. 26, ал. 3 от Закона за нормативните актове, мотивите и проектът на Наредбата са публикувани на интернет страницата на община Смядово.

По този начин на заинтересованите лица се предоставя срок за предложения и становища по проекта, считано от 15.02.2019г. до 01.03.2019г., включително.

Предложения и становища по проекта на Наредбата ще се приемат в деловодството на Община Смядово и Общински съвет – Смядово, както и на следния e-mail адрес: Obshtina\_smiadovo@abv.bg

 **VІI. Мотиви за съкращаване на срока по чл. 26, ал. 4 от ЗНА:**

В случая е налице образувано производство по оспорване на акта пред Административен съд Шумен, като би могло да се приеме, че в голямата си част внесеният протест е основателен.

Горното налага да се предприемат незабавни действия по доброволна извънсъдебна отмяна на постановения от страна на Общински съвет - Смядово нормативен акт. По този начин, освен че ще се намалят съдопроизводствените разноски в процеса, ще се спести и значително време на съда за извършване на съдопроизводствени действия.

Горното от своя страна обуславя обезпечаване на възможността за по-бързото приемане на измененията.

Проектът на Наредбата ще бъде разгледан и обсъден на заседанието на Общински съвет – Смядово, което ще се проведе на ………….. г.

**ИВАНКА ПЕТРОВА**

*Кмет на Община Смядово*